钦定古今图书集成/历象汇编/乾象典/第058卷 > 《观象赋》北魏·张渊
## 钦定古今图书集成/历象汇编/乾象典/第058卷 > 《观象赋》北魏·张渊

《易》曰：“天垂象，见吉凶，圣人则之。” 又曰：“观乎天文以察时变，观乎人文以化成天下。” 然则三极虽殊，妙本同一；显昧虽遐，契齐影响。寻其应感之符，测乎冥通之数，天人之际可见明矣。夫机象冥缅，至理。

幽元，岂伊管智所能究畅。然歌咏之来，偶同风人，日阅群宿，能不歌吟。是时也，岁次析木之津，日在翼星之分，阊阖晨鼓而萧瑟，流火夕暵以摧颓，游气眇其高塞，辰宿焕焉华布，睹时逝怀川上之感，步秋林同宋生之戚，叹巨艰之未终，抱殷忧而不寐，遂彷徨于穷谷之里，杖策陟神岩之侧，乃仰观太虚，纵目远览，吟啸之项，凛然增怀，不览至理，拔自近情，常韵发于宵夜，不任咏吟之末，遂援管而为赋。其词曰：

陟秀峰以遐眺，望灵象于九宵。睹紫宫之环周，嘉帝
坐上独标。瞻华盖之荫蔼，何虚中之迢迢。观阁道之
穹隆，想灵驾之电飘。尔乃“目远览，傍极四维，北鉴
玑衡，南睹太微，三台皦皦以双列，皇座冏冏以垂晖，
虎贲执锐于前阶，常陈屯聚于后闱，遂回情旋首，次
目文昌，仰见造父，爰及王良，傅说登天而乘尾，奚仲
托精于津阳，织女朗列于河湄，牵牛焕然而舒光，五
车亭柱于毕阴，两河夹井而相望，灼灼群位，落落幽
纪，设官分职，罔不悉置储贰”，副天庭，延二吏，论道纳
言，各有攸司。将相次序以卫守，九卿珠连而内侍。天
街分中外之境，四七列九土之异。左则天纪枪棓，摄
提大角，二咸防奢，七公理狱。库楼炯炯以灼明，骑官
腾骧而奋足。天巿建肆于房心，帝座磥落而电烛于
前，则老人天社，清庙所居。明堂配帝，灵台考符。丈人
极阳而慌忽，“子孙嘒嘒于参嵎，天狗接狼以吠守，野
鸡伺晨于参墟。”右则少微轩辕皇后之位，嫔御相次，
尊卑有秩，御宫典仪，女史执笔，内平秉礼以伺邪，天
牢禁愆而察失。于后则有车府传舍，匏瓜天津，扶筐
照曜，丽珠珮珍，人星丽元以闲逸，哭泣连属而趋坟，
河鼓震雷以𥔀磕，腾蛇蟠萦而轮囷。于是周章高眄，
还旋辰极，既觌钩陈中禁，复睹天帝休息，渐台可升，
离宫可即，酒旗建醇醪之旌，女床列窈窕之色，辇道
屈曲以微焕，附路立于云阁之侧。其列星之表，五车
之间，乃有咸池鸿沼，玉井天渊，建树百果，竹林在焉。
江河炳著于上穹，素气霏霏其带天，神龟曜甲于清
冷，龙鱼摛光以映连。又有南门鼓吹器府之官，“奏彼
丝竹，为帝娱懽。熊罴绵络于天际，虎豹儵煜而晖烂，
弧精引弓以持满，狼星摇动于霄端。其外则有燕秦
齐赵列国之名。雷电霹雳，雨落云征，陈车策驾于氐
南，天驷骋步于太清。园苑周回以曲列，仓廪区别而
殊形。内则尚书大理，太一天一之宫，柱下著术，传示
无穷。六甲候大帝”之所须，内厨进御膳于皇躬。天船
横汉以普济，积水候灾于其中。阴德播洪施，以恤不
足，四辅翼皇极，而阐元风。恢恢太虚，寥寥帝庭。五座
并设，爰集神灵。乃命荧惑，伺彼骄盈。执法刺举于南
端，五侯议疑于水衡。金火时出以成纬，七宿匡卫而
为经。𬀩晔昱其并曜，粲若三春之荣。睹夫天官之罗
布，故作则于华京。及其灾异之兴，出无常所，归邪缤
纷，飞流电举。妖星起则殃及晋平，蛇乘龙则祸连周
楚。或取正于逢公，或推变于冲午。乃有钦明光被，填
逆水府，洪波滔天，功隆大禹。此则冥数之大运，非治
纲之失绪。盖象外之妙，不可以麤理寻；重元之内，难
以荧燎睹。至于精灵所感，迅逾骇响。荆“轲慕丹，则白
虹贯日而不彻”；卫生画策，则太白食昴而摛朗；鲁阳
指麾，而曜灵为之回驾；严陵来游，而客气著于乾象。
斯皆至感动于神祇，诚应效于既往。尔乃四气鳞次，
斗建辰移，虽无声言，三光是知。星中定于昏明，影度
以之不差；测水旱于未然，占方来之安危。阴精乘箕，
则大飙暮鼓；西南入毕，则淫雨滂沱。譬犹晋锺之应
铜山，风云之从斑螭。若夫冥车潜驾，时乘六虬，大仪
回运，万象俱流。北斗俄其西倾，群星忽以匿幽。望舒
纵辔以骋度，灵轮浃旦而过周。尔乃凝神远瞩，晒目
八荒。察之无象，视之眇茫。状若浑元之未判别，又似
浮海而睹沧浪。幽遐迥以希夷，寸眸焉能究其旁。于
是乎夜对山水，栖心高镜，远寻终古，悠然独味。美景
星之继昼，大唐尧之德盛；嘉黄星之靡锋，明虞舜之
不竞。畴吕尚之宵梦，善登辅而翼圣；钦管仲之察微，
见虚危而知命。叹荧惑之舍心，高宋景之守政；壮汉
祖之入秦，奇五纬之聚映。尔乃历象既周，相佯岩际；
寻图籍之所记，著星变乎书契。览前代之将沦，咸谴
告于昏世。桀斩谏以星孛，纣鸩荒而致彗。恒不见以
周衰，枉蛇行而秦灭。谅人事之有由，岂妖灾之虚设，
诚庸主之难悛。故明君之所察，尧无为犹观象，而况
德非乎先哲。